Kattegatkomitéen og Aarhus Kommune afholdt tidligere i dag, mandag, en konference om Kattegatbroen, og det er en forbindelse, der har været oppe at vende adskillige gange i løbet af de seneste 10 år, men planerne lever altså stadig i bedste velgående.

Forbindelsen blev diskuteret for første gang tilbage i 1970'erne, men debatten blev først for alvor løftet op på et højere plan i 2007.

- Jeg kan godt forstå, at mange mennesker er tiltrukket af tanken om, at man kan komme fra Aarhus til København på en time, så jeg synes, den er spændende, sagde daværende transportminister Jakob Axel Nielsen (K) til TV 2 | ØSTJYLLAND i september 2007.

Bundsgaard: Kattegatbro til gavn for hele Danmark

Siden blev Kattegatbroen dog syltet af Infrastrukturkommissionen og derefter beskyldt for at være for dyr, og de høje billetpriser blev en faktor.

Der var dog stor opbakning fra det østjyske erhvervsliv, og i 2008 støtte otte ud af 10 erhvervsledere tankerne om en bro. Det var også i 2008, at Kattegatkomitéen så dagens lys, og det gav nyt liv til en fast forbindelse mellem Jylland, Samsø og Sjælland.

I marts 2013 kom regeringens togforlig på tværs af Kattegatbroen, vurderede flere trafikforskere, og så er vi fremme ved 2016, hvor der skal helt nye beregninger til.

Se indslaget om Kattegatbroen i ovenstående video.